|  |
| --- |
| 7. oktober 2014J.nr. 14-3357630**Skatteministeriet**Nicolai Eigtveds Gade 28DK 1402 – København KTelefon +45 33 92 33 92Mail skm@skm.dkwww.skm.dk  |

|  |
| --- |
| Til høringsparterne |
|  |

**Høring vedr. udkast til Forslag til Lov om ændring af lov om ændring af lov om børnetilskud og forskudsvis udbetaling af børnebidrag og lov om en børne- og ungeydelse (Beregning af ydelser i 2012 ved bopæl eller beskæftigelse i Grønland og på Færøerne)**

Hermed sendes udkast til Forslag til Lov om ændring af lov om ændring af lov om børnetilskud og forskudsvis udbetaling af børnebidrag og lov om en børne- og ungeydelse (Beregning af ydelser i 2012 ved bopæl eller beskæftigelse i Grønland og på Færøerne) i høring.

Der foreslås en ændring af lov om børnetilskud og forskudsvis udbetaling af børnebidrag og lov om en børne- og ungeydelse, således at perioder med bopæl eller beskæftigelse i Grønland og på Færøerne sidestilles med perioder med bopæl eller beskæftigelse i Danmark ved beregningen af ydelser i 2012.

Ved lov nr. 1398 af 23. december 2012 blev den samme ændring af de nævnte regler indført, men først med virkning fra den 1. januar 2013. Der foretages således ikke nogen materiel ændring af bestemmelserne i børnetilskudsloven og børne- og ungeydelsesloven, men blot en ændring - fremrykning - af virkningstidspunktet for den nævnte lovændring. Ændringen har udelukkende en begunstigende virkning.

Forslaget vil betyde, at personer der i 2012 eksempelvis lige var flyttet til Danmark fra Grønland eller Færøerne, og som på grund af optjeningsprincippet hidtil ikke har haft ret til fuld børne- og ungeydelse eller ydelser efter børnetilskudsloven i 2012, vil skulle have genoptaget deres sager for 2012, hvis de i øvrigt var berettigede til ydelser i 2012.

Der vedlægges et resumé og en høringsliste. Skatteministeriet skal anmode om at modtage eventuelle bemærkninger til lovforslaget senest **fredag den 24. oktober 2014**. Høringssvar bedes sendt til juraogsamfundsoekonomi@skm.dk og lh@skm.dk. Eventuelle spørgsmål kan rettes til undertegnede.

Med venlig hilsen

Louise Hansen

Specialkonsulent

Tlf. 72 37 33 31

E-mail: lh@skm.dk